मुजफ्फर नगर। उत्तर प्रदेश के मुजफ्फरनगर जिले में देर शाम हुए भयंकर रेल हादसे ने 23 लोगों की जान ले ली है। इस दुर्घटना में 50 से ज्यादा लोग घायल हुए हैं. दुर्घटना उत्कल एक्सप्रेस की 13 बोगियों के रेल पटरी से उतर जाने के कारण हुआ. उत्कल एक्सप्रेस पुरी-हरिद्वार रुट पर चलती है. घटना मुजफ्फरनगर जिले के खतौनी में घटी. हालांकि इस हादसे के बारे में रेलवे और यूपी पुलिस के आंकड़े अलग-अलग हैं. यूपी पुलिस मरने वालों की संख्या 40 के आस पास बता रही है. दुर्घटना इतनी भयावह थी कि ट्रेन में फंसे लोगों को बोगी काटकर निकालना पड़ा.